Coronavirus: नोएडा में 24 घंटे में 70 नए मामले, आठ दिन में 58 बच्चे कोविड पॉजिटिव
दिल्ली से सटे नोएडा में कोरोनावायरस के उपचाराधीन रोगियों की संख्या 218 हो गई है। हालांकि, पिछले 24 घंटे के दौरान जिले में आठ लोग संक्रमण से ठीक हुए हैं।
नोएडा (उप्र): गौतम बुद्ध नगर जिले में शनिवार को कोविड-19 के 70 नए मामले आए और इनमें 14 बच्चे संक्रमित पाए गए हैं। स्वास्थ्य विभाग के अधिकारियों के अनुसार आठ दिनों में 58 बच्चे संक्रमित पाए गए हैं। स्वास्थ्य विभाग ने बताया कि दिल्ली से सटे जिले में उपचाराधीन रोगियों की संख्या 218 हो गई है। हालांकि, पिछले 24 घंटे के दौरान जिले में आठ लोग संक्रमण से ठीक हुए हैं।मुख्य चिकित्सा अधिकारी (सीएमओ) डॉक्टर सुनील कुमार शर्मा ने बताया कि गौतम बुद्ध नगर में पिछले 24 घंटे के दौरान संक्रमण के 70 नए मामलों की पुष्टि की गई है। आठ लोग स्वस्थ हुए हैं। फिलहाल जिले में 218 उपचाराधीन मरीज हैं। विभाग ने संक्रमण के लक्षण दिखने पर लोगों से अधिकारियों को 1800492211 पर संपर्क करने या संबंधित ईमेल पर जानकारी भेजने का अनुरोध किया है।मार्च 2020 में महामारी की शुरुआत के बाद से जिले में अब तक 98,902 लोग संक्रमित हुए हैं।(इनपुट- एजेंसी)